ตลาดหุ้นเอเชียผันผวนเช้านี้ นักลงทุนผิดหวังแถลงข่าว “ทรัมป์”
ตลาดหุ้นเอเชียผันผวนเช้านี้ นักลงทุนผิดหวังแถลงข่าว "ทรัมป์"
13 ม.ค. 2560

ผู้สื่อข่าวรายงานว่า ตลาดหุ้นเอเชียผันผวนเช้านี้ โดยบางส่วนปรับตัวลงเนื่องจากผิดหวังกับการแถลงข่าวของนายโดนัลด์ ทรัมป์ ว่าที่ประธานาธิบดีสหรัฐ ที่ไม่ได้เปิดเผยรายละเอียดเกี่ยวกับมาตรการกระตุ้นเศรษฐกิจ ส่วนตลาดหุ้นญี่ปุ่นดีดตัวขึ้นจากแรงช้อนซื้อของนักลงทุน หลังจากที่หุ้นร่วงหนักในช่วงหลายวันก่อน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,174.97 จุด เพิ่มขึ้น 40.27 จุด, ดัชนี SSE Composite ตลาดหุ้นจีนเปิดวันนี้ที่ 3,116.08 จุด ลดลง 3.21 จุด, ดัชนี HSI ตลาดหุ้นฮ่องกงเปิดวันนี้ที่ 22,879.57 จุด เพิ่มขึ้น 50.55 จุด, ดัชนี TAIEX ตลาดหุ้นไต้หวันเปิดวันนี้ที่ 9,373.70 จุด ลดลง 36.48 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,077.12 จุด ลดลง 10.02 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,001.06 จุด เพิ่มขึ้น 8.06 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,677.68 จุด ลดลง 0.08 จุด
นอกจากนี้ นักลงทุนยังระมัดระวังการซื้อขายก่อนที่สหรัฐจะเปิดเผยข้อมูลเศรษฐกิจที่สำคัญในวันนี้ ได้แก่ ดัชนีราคาผู้ผลิต (PPI) เดือนธ.ค., ยอดค้าปลีกเดือนธ.ค., สต็อกสินค้าคงคลังภาคธุรกิจเดือนพ.ย. และความเชื่อมั่นผู้บริโภคเบื้องต้นเดือนม.ค.จากมหาวิทยาลัยมิชิแกน